પાટણ સરદાર શાક માર્કેટમાં એપીએમસી દ્વારા તમાકુના શેડના બાંધકામની કામગીરી શરૂ કરવામાં આવી છે ત્યારે માર્કેટમાં વચ્ચે ઉભેલા વર્ષો જુના લીલા અને ઘટાદાર વૃક્ષો નડતરરૂપ ના હોવા છતાં અમુક વુક્ષો કાપવાનો નિર્ણય લઇ એક વૃક્ષનું નિકંદન કાઢી નાખવામાં આવ્યું હતું ત્યારે અન્ય વૃક્ષો પણ વિકાસના નામે કાપવામાં ના આવે તેવી માંગ સાથે અને વૃક્ષો બચાવા માટે વેપારીઓ દ્વારા અગાઉ મુખ્યમંત્રીને પણ રજૂઆત કરવામાં આવી હતી ત્યારે આ બાબતે વનવિભાગ પણ મૌન રહેતા મંગળવારના આર્યવ્રત નિર્માણ ટ્રસ્ટ પ્રમુખ નીલેશ રાજગોર સહીત પર્યાવરણ પ્રેમીઓ અને માર્કેટના વેપારીઓ દ્વારા માર્કેટ ખાતે વૃક્ષો બચાવાની માંગ સાથે વૃક્ષો કાપવાનો નિર્ણય લેનાર એપીએમસીના ચેરમેન દશરથ પટેલ સામે ભારે રોષ વ્યકત કર્યો હતો.